Pre-Owned Lexus NX 200t in Merriam KS | N6241
2016 Lexus NX 200t AWD 4dr F Sport
Stock Num: N6241 Vin: JTJBARBZ6G2085234 Me Marlie Coetzee
(Uitvoerende direkteur van VivA)
Telefoonnommer: +27 72 749 2431
Marlie Coetzee is tans die uitvoerende direkteur vir VivA. Sy het ‘n BA in kommunikasiekunde verwerf, waarna sy haar nagraadse diploma in besigheidsbestuur voltooi het. Daarna het sy as projekbestuurder gewerk vir VivA en by die Sentrum vir Tekstegnologie (CTexT®) van die Noordwes-Universiteit (NWU), wat taaltegnologieprodukte vir Suid-Afrikaanse tale ontwikkel. Sy het onlangs haar Meestersgraad in Besigheidsadministrasie (MBA) by die NWU verwerf.
Me Sophia Kapp
(Taaladviseur van VivA)
Telefoonnommer: +27 62 126 0295
Sophia Kapp is tans senior taaladviseur vir VivA. Sy is ná haar universiteitsopleiding aan die Universiteit van die Oranje-Vrystaat as dosent in taalkunde by die Universiteit van Natal (Durban) aangestel. Daarna is sy Potchefstroom toe om daar klas te gee. Intussen het sy van taalkunde na taalpraktyk beweeg en sy hou haar al die afgelope vyftien jaar voltyds met vertaling en redigering besig. Daarbenewens het sy verskeie artikels, rubrieke, kortverhale en liefdesromans gepubliseer. Sophia is ook lid van die Afrikaanse Taalkommissie van die Suid-Afrikaanse Akademie vir Wetenskap en Kuns.
(Taalpraktisyn van VivA)
Jana Luther is redakteur van die 6de uitgawe van die Handwoordeboek van die Afrikaanse Taal (HAT); senior taalpraktisyn by die Virtuele Instituut vir Afrikaans (VivA); en ’n lid van die SA Akademie vir Wetenskap en Kuns se Taalkommissie, verantwoordelik vir die 11de uitgawe van die Afrikaanse woordelys en spelreëls (AWS) in 2017. Sy studeer in die Afrikaanse, Nederlandse en Engelse letterkunde, semantiek en leksikografie en behaal in 1991 ’n meestersgraad met lof aan die Randse Afrikaanse Universiteit (nou die Universiteit van Johannesburg). Van 1991 tot 2006 is sy as leksikograaf aan Tafelberg-Uitgewers, Pharos Woordeboeke en NB-Uitgewers verbonde, en van 2007 tot Junie 2017 uitgewer-leksikograaf by Pearson South Africa. Van 1996 tot 2006 is sy ’n gereelde subredakteur in die nagkantoor van die Kaapse dagblad Die Burger. As vryskutvertaler, -redigeerder en -proefleser werk sy al byna drie dekades met ’n verskeidenheid manuskripte van talle bekende en bekroonde Afrikaanse skrywers.
(Taalkundenavorser van VivA)
Gerhard van Huyssteen is professor in Afrikaanse taalkunde en rekenaarlinguistiek aan die Noordwes-Universiteit. Benewens sy rol as taalkundenavorser van VivA, is hy tans ook die voorsitter van die Taalkommissie van die Suid-Afrikaanse Akademie vir Wetenskap en Kuns. Oor die afgelope aantal jare is hy veral ook besig met die ontwikkeling van taaltegnologiese hulpbronne en toepassings vir Afrikaans.